Prebijem sa ! Štefánik Muž železnej vôle - Banáš, Jozef; Šramko, Juraj (IKAR Bratislava, 2018)
Po takmer sto rokoch vychádza komplexný román o Milanovi Rastislavovi Štefánikovi.
Jozef Banáš sa v obsažnom diele pokúša odhaliť najväčšie tajomstvá spojené so Štefánikom a jeho dobou.

Stál za jeho smrťou Beneš?
Bol Štefánik slobodomurár?
Kto v skutočnosti vyhlásil Česko-Slovenskú republiku?
Bol viac čechoslovakistom alebo Slovákom?
Čím imponoval ženám a prečo sa neoženil?

V knihe Prebijem sa! Štefánik sa dozviete aj to, aký svetový rekord vytvoril a či sa stretol s Dubčekom. Prečítate si, o čom hovoril s Tolstým a prečo necestoval Titanicom, hoci to bolo v pláne, dozviete sa o stratenom zlatom poklade ruského cára aj o tom, prečo nemecké tajné služby financovali ruských boľševikov.
Milan Rastislav Štefánik dokázal nepredstaviteľné. Chlapec zo zabudnutých kopaníc Horného Uhorska sa presadil priamo v Paríži – centre vtedajšieho sveta.
Mladík z chudobnej rodiny neznámeho národa sa stal hvezdárom a generálom svetovej mocnosti. Čím sa motivoval a kde čerpal železnú vôľu siahať vždy až na dno síl? Aj o tom je beletrizovaný príbeh najvýznamnejšieho muža slovenského národa. zdroj: martinus.sk
Dar od autora 2018, dedikovaný titul
Keywords: Štefánik, Milan Rastislav, 1880-1919; historický román; biografický román; slovenská literatúra; biografie